Page:Dominie depos'd, or, Some reflections on his intrigue with a young lass and what happened thereupon.pdf/17

 ( 17 )

I talk them, then, it was but wicked, To add affliction to the afflicted; But to it they were so addicted, They said therefore The clout about me shou'd be pricked At the Kirk door.

But yet nor Kirk nor Cons'terie, Quoth they, can ask the taudy ſee; Tell me in words just twa or three, The deil a plack, For tary breeks shou'd ay gae free, An' he's the Clark.

I then was dumb; how I was griev'd!                    What would I gien to be reliev'd ! They us'd me war than I had thiev'd,                                 Some strain'd their lungs, And very loud they me mischiev'd                                   Wi' their ill tongues.

Had you been there to hear an' ſee, The manner how they guided me; An' greater pennance wha cou'd dree! A Lettergae, Wi' sic a pack confin'd to be, On guide Yule-day.

Young Jack wi' ſkirls he pierc'd the ſkies, I pray'd that death might close his eyes, But did not meet with that surprise, To my regret, Sae had nae help, but up an' cries Het drinks to get.